cyanic-selkie/wikianc huggingface dataset:
ภาวะเลี้ยงไม่โต
ภาวะเลี้ยงไม่โต (failure to thrive, FTT) โดยทั่วไปหมายถึงการที่เด็กไม่มีน้ำหนักเพิ่มขึ้นตามสมควรหรือมีน้ำหนักลดผิดปกติ อาจดูได้จากการที่เด็กมีน้ำหนักน้อยกว่าอายุ หรือมีการเพิ่มขึ้นของน้ำหนักน้อยกว่าความเร็วที่ควรจะเป็น
โรงเรียนอัลฟุรกอนศึกษา-อยุธยา
โรงเรียนอัลฟุรกอนศึกษา ตั้งอยู่ เลขที่ 98, ม.1, ต.ลาดบัวหลวง, อ.ลาดบัวหลวง, จ.พระนครศรีอยุธยา 13230, โทร: 035-782245, 035-782246, 081-702 2275
ประวัติ
โรงเรียนอัลฟุรกอนศึกษาได้รับใบอนุญาตให้เปิดเป็นโรงเรียนสอนศาสนาและภาษาอาหรับ ตั้งแต่วันที่ 29 พฤศจิกายน 2538 บนเนื้อที่ 5 ไร่ ซึ่งได้รับบริจาคจากผู้มีจิตศรัทธาคือ ฮัจญะฮฺมัยมูนะฮฺ ขุนทอง (ร่อฮิมะฮัลลอฮฺ) มีอิหม่ามเชคอาลี อีซา (ร่อฮิมะฮุลลอฮฺ) เป็นผู้อำนวยการสอน และริเริ่มกิจการ พร้อมทั้งได้รับเงินบริจาคจากพี่น้องมุสลิมผู้มีจิตศรัทธาหลายท่านที่ให้การสนับสนุน ทำให้กิจการดำเนินไปด้วยดีโรงเรียนอัลฟุรกอนศึกษา เป็นโรงเรียนประจำ มีทั้งนักเรียนชายและหญิง แรกเริ่มอาคารเรียนเป็นเพียงอาคารไม้ 2 ชั้น มี 6 ห้องเรียน มีหอพักนักเรียนหญิง เป็นอาคารคอนกรีตเสริมเหล็กสูง 4 ชั้น มีทั้งหมด 8 ห้อง ส่วนหอพักนักเรียนชายพักรวมกันอยู่ใต้มัสยิด ซึ่งอยู่ด้านหน้าของโรงเรียน
ต่อมาเมื่อมีนักเรียนเพิ่มมากขึ้น หอพักและห้องเรียนไม่สามารถรองรับนักเรียนเข้าใหม่ได้เพียงพอ ทางโรงเรียนจึงได้สร้างอาคารเรียนหลังใหม่ขึ้นอีกหลังหนึ่ง เป็นอาคารคอนกรีตเสริมเหล็ก 4 ชั้น เมื่อวันที่ 31 ตุลาคม 2541 ชั้นบนของอาคารเป็นที่พักอาศัยของนักเรียนชาย ชั้น 2 และ 3 เปิดเป็นห้องเรียน มีทั้งหมด 9 ห้อง ชั้นล่างเป็นห้องโถงอเนกประสงค์ แบ่งเป็นห้องธุรการ ห้องพักครู และห้องพยาบาล ส่วนหอพักนักเรียนหญิงจากอาคารไม้ที่เคยใช้เป็นที่ทำการสอน ได้เปลี่ยนเป็นหอพักหญิง เนื่องจากอาคารเดิมรองรับนักเรียนหญิงได้ไม่เพียงพอ
สัญลักษณ์โรงเรียน
ความหมายของตราสัญลักษณ์ ความรู้คือประทีป العِــلـْـمُ نــُورٌ
ปรัชญาการศึกษา
รู้จริง ยืนหยัด จริยธรรมดี มีวินัย
แฮปปีซอง (เพลงบริงมีเดอะฮอไรซัน)
"แฮปปีซอง" (Happy Song) เป็นซิงเกิลโดยวงดนตรีร็อกชาวอังกฤษ บริงมีเดอะฮอไรซัน จากสตูดิโออัลบั้มชุดที่ 5 ของวง ชื่อว่า แดตส์เดอะสปิริต เพลงนี้ออกเผยแพร่ครั้งแรกเมื่อวันที่ 12 กรกฎาคม พ.ศ. 2558 ออกอากาศทางบีบีซีเรดิโอ 1 และต่อมาได้อัปโหลดในวีโว และออกจำหน่ายในไอทูนส์ในวันเดียวกัน
ริกะ นางาเอะ
ริกะ นางาเอะ (長江 里加, ながえ りか, 28 กันยายน -) เป็นนักพากย์หญิงชาวญี่ปุ่น เกิดที่จังหวัดไซตามะ อยู่ในสังกัดอาโอนิโปรดักชัน
ประเทศไทยใน พ.ศ. 2504
เหตุการณ์ที่เกิดขึ้นใน พ.ศ. 2504 (ค.ศ. 1961) ในประเทศไทย เป็นปีที่ 180 แห่งกรุงรัตนโกสินทร์ และเป็นปีที่ 16 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
โฟวซิโย ยูซุฟ ฮาจี เอเดน
โฟวซิโย ยูซุฟ ฮาจี เอเดน (Fawzia Yusuf H. Adam, فوزية يوسف الحاج أدم) เป็นนักการเมืองชาวโซมาลี ตั้งแต่ 4 พฤศจิกาย พ.ศ. 2555 ถึง 17 มกราคม พ.ศ. 2557 เธอได้ดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศของโซมาเลีย
ในปี 2564 โฟวซิโย ยูซุฟ ฮาจี เอเดนเป็นผู้สมัครชิงตำแหน่งประธานาธิบดีในวันที่ 10 ตุลาคม 2564
เดอะแมทริกซ์ (ทีมโปรดิวเซอร์)
เดอะแมทริกซ์ (The Matrix) เป็นทีมโปรดิวเซอร์เพลงและเขียนเพลงป็อป ประกอบด้วยลอเรน คริสตี แกรแฮม เอ็ดเวิดส์ และสก็อตต์ สป็อก
เบื้องหลัง
ก่อนจะเป็นทีมเดอะแมทริกซ์ ลอเรน คริสตี ประสบความสำเร็จปานกลางในฐานะนักร้อง นักแต่งเพลง ออกอัลบั้มสองอัลบั้มภายใต้สังกัดเมอร์คิวรีเรเคิดส์ในกลางคริสต์ทศวรรษ 1990 ชื่ออัลบั้มลอเรน คริสตี และบรีด เธอและแกรแฮม เอ็ดเวิดส์ นักแต่งเพลงและโปรดิวเซอร์เพลงแต่งงานกัน และหย่าร้างกันในเวลาต่อมา ก่อนจะมาเป็นทีมเดอะแมทริกซ์ สก็อตต์ สป็อกประสบความสำเร็จในฐานะนักรีมิกซ์เพลง นักประพันธ์เพลงประกอบภาพยนตร์ นักเป่าทรัมเป็ตร่วมกับเดฟ เวกเคิล
คาโอริ มาเอดะ
คาโอริ มาเอดะ (前田 佳織里, まえだ かおり, 25 เมษายน 1996 -) เป็นนักพากย์และ นักร้องชาวญี่ปุ่น เกิดที่เมืองคิตะคิวชู จังหวัดฟุกุโอกะ อยู่ในสังกัดอะมิวส์
ประเทศไทยใน พ.ศ. 2505
เหตุการณ์ที่เกิดขึ้นใน พ.ศ. 2505 (ค.ศ. 1962) ในประเทศไทย เป็นปีที่ 181 แห่งกรุงรัตนโกสินทร์ และเป็นปีที่ 17 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
สโมสรฟุตบอลอาร์เซนอลในฤดูกาล 1988–89
ฤดูกาล 1988–89 เป็นฤดูกาลที่ 94 ในประวัติศาสตร์ของสโมสรฟุตบอลอาร์เซนอล สโมสรสิ้นสุดการรอคอย 18 ปีสำหรับตำแหน่งแชมป์ลีกด้วยการคว้าแชมป์ฟุตบอลดิวิชัน 1 เป็นครั้งแรกตั้งแต่ฤดูกาล 1970–71 ในการแข่งขันชิงแชมป์ลีกที่สูสีที่สุดในประวัติศาสตร์ของการแข่งขัน อาร์เซนอลเอาชนะลิเวอร์พูล 2–0 ในนัดสุดท้ายของฤดูกาล เนื่องจากทั้งสองสโมสรมีคะแนนและผลต่างประตูได้เสียเท่ากัน ในช่วงฤดูกาล อาร์เซนอลยังประสบความสำเร็จในการแข่งขันฟุตบอลลีก เซนเทนารี โทรฟี แต่ตกรอบลีกคัพโดยแพ้ลิเวอร์พูลในรอบที่ 3 และตกรอบเดียวกันในเอฟเอคัพต่อเวสต์แฮมยูไนเต็ด
ในช่วงต้นปี จอร์จ เกรแฮม ผู้จัดการทีมได้เริ่มสร้างทีมโดยผสมผสานระหว่างผู้เล่นดาวรุ่งและผู้เล่นมากประสบการณ์ หลังจากเซ็นสัญญากับกองหลังอย่าง สตีฟ โบลด์ และ ลี ดิกซัน แล้ว เขาก็เริ่มปรับทีม โดยปล่อย สตีฟ วิลเลียมส์ และ เคนนี แซนซัม ออกจากสโมสร อาร์เซนอลไม่ได้เป็นทีมเต็งแชมป์ลีกเมื่อต้นฤดูกาล แต่การบุกไปชนะวิมเบิลดัน 5–1 ในเกมนัดเปิดสนามทำให้มีการพูดถึงโอกาสของพวกเขา พวกเขาเริ่มต้นฤดูกาลได้ดีอย่างต่อเนื่อง โดยเฉพาะเกมเยือนและรั้งจ่าฝูงของตารางในช่วงคริสต์มาส ในช่วงหนึ่งอาร์เซนอลนำลิเวอร์พูล 11 แต้ม แต่ผลเสมอและความพ่ายแพ้ที่น่าประหลาดใจทำให้ช่องว่างขยับเข้ามาใกล้ อาร์เซนอลเผชิญหน้ากับลิเวอร์พูลในวันสุดท้ายของฤดูกาล และชนะด้วยผลต่าง 2 ประตู ทำให้พวกเขาคว้าแชมป์ลีกในที่สุด
เจิ๋ง ชุนเหล่ย์
เจิง ชุนเหล่ย (เกิด 3 พฤศจิกายน ค.ศ. 1989) เป็นนักกีฬาวอลเลย์บอลหญิงชาวจีน ในตำแหน่งตัวบุกแดนหลัง
ผลงานในระดับอาชีพ
เจิง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซูริค ที่ 3-1 เซต
20 ปี แก๊ง 3 ช่า
20 ปี แก๊ง 3 ช่าเป็นรายการวาไรตี้โชว์ฉลองครอบรอบ 20 ปี แก๊ง 3 ช่า ที่ออกอากาศครั้งแรกเมื่อวันที่ 10 มีนาคม 2556 โดยออกอากาศทุกวันอาทิตย์ เวลา 17.00 - 17.50 น. ออกอากาศทาง สถานีวิทยุโทรทัศน์กองทัพบกช่อง5ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และนำมาออกอากาศอีกครั้งหนึ่งทาง เวิร์คพอยท์ ทีวี เริ่มออกอากาศวันอาทิตย์ที่ 5 พฤษภาคม 2556 เวลา 22.00 - 23.00 น.
รูปแบบรายการ
รายการ 20 ปี แก๊ง 3 ช่า เป็นรายการวาไรตี้ฉลองครบรอบ 20 ปี แก๊ง 3 ช่า ที่จะนำเสนอ 8 ตอนพิเศษเท่านั้น โดยจะเริ่มออกอากาศวันที่ 10 มีนาคม - 28 เมษายน 2556 คอนเสิร์ตจากศิลปินชื่อดังที่มีชื่อเสียง แล้วมีการเล่นเกมที่เอานำรูปแบบเกมต่างๆ ที่เคยสร้างความฮาของรายการเวิร์คพอยท์ได้ร่วมมาเล่นสนุกสนานกัน และยังตบท้ายด้วยละคร 3 ช่ามาปิดท้ายรายการ
3 ช่า อะวอร์ดส
ช่วง 3 ช่า อะวอร์ดส เป็นช่วงที่แก๊ง 3 ช่าจะมอบรางวัลให้แก่ศิลปินดารามาเปิดแสดงเวทีหรือบุคคลต่างๆ โดยจะมอบรางวัลในแต่สัปดาห์ละ 1 หรือ 2 สาขา หรือมากกว่านั้น และ มอบรางวัลให้ทั้งหมดทั้งสิ้น 15 รางวัล 15 สาขา
เกม 3 ช่า
เป็นช่วงเกมที่แก๊ง 3 ช่า และเหล่าศิลปินดารารับเชิญมาร่วมเล่นเกม และที่นำเอารูปแบบเกมรายการต่างๆ ของเวิร์คพอยท์ที่เคยโด่งดังมาสร้างความฮาได้มาร่วมสนุกสนานกัน
ละคร 3 ช่า THE BEGINNING
เป็นช่วงละคร 3 ช่า เป็นที่กำเนิดและจุดเริ่มต้นของเหล่าแก๊ง 3 ช่า โดยที่จะเสนอละคร 3 ช่า ของแต่ละคนว่า แก๊ง 3 ช่า มีที่มาจากไหน และอย่างไร ก่อนที่จะเข้ามาเป็นแก๊ง 3 ช่า และร่วมงานของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นครั้งแรก
ละครฮา 3 ช่า
เป็นช่วงละคร 3 ช่า ที่นำเอาฉากละครรายการยอดฮิตของเวิร์คพอยท์ได้ร่วมแสดงกัน ทั้งเหล่าแก๊ง 3 ช่า และ ดารารับเชิญ ได้มาร่วมสนุกกัน
วิกฤตรัฐบาลสหราชอาณาจักร กรกฎาคม พ.ศ. 2565
ในต้นเดือนกรกฎาคม พ.ศ. 2565 ราวหนึ่งในสามของ คณะรัฐมนตรี, เลขานุการรัฐสภา และ ผู้แทนพิเศษด้านการค้าของนายกรัฐมนตรี 179 คนของรัฐบาลสหราชอาณาจักร ลาออกจากตำแหน่งในการบริหารงานวาระที่สองของนายกรัฐมนตรี บอริส จอห์นสัน จนส่งผลให้จอห์นสันลาออกในวันที่ 7 กรกฎาคม
ในวันที่ 5 กรกฎาคม หลังเรื่องอื้อฉาวคริส พินเชอร์ รัฐมนตรีคลัง ริชี ซูแน็ก และ เลขาธิการกรมสุขภาพและสวัสดิการ ซาญิด จาวิด ลาออกจากตำแหน่ง ตามด้วยสมาชิกจำนวนมากของรัฐบาลประกาศลาออกเช่นกัน นำไปสู่การตั้งข้อสงสัยว่าบอริส จอห์นสัน จะยังคงดำรงตำแหน่งนายกรัฐมนตรีสหราชอาณาจักรอยู่ต่อไปหรือไม่ ผู้นำฝ่ายค้าน เคียร์ สตาร์เมอร์ วิพากษ์วิจารณ์จอห์นสันและสมาชิกพรรคอนุรักษนิยมที่ยังคงอยู่ในคณะรัฐมนตรี
ในวันที่ 7 กรกฎาคม สมาชิกรัฐสภา (MPs) กว่า 70 คนได้ลาออกจากรัฐบาลและจากตำแหน่งในพรรค ส่วนเลขาธิการกรมพัฒนา ที่อยู่อาศัย และชุมชน ไมเคิล กัฟ ถูกจอห์นสันปลดออกจากตำแหน่งหนึ่งวันก่อนหน้านั้น หลังปฏิเสธการลาออกมาสองวัน จอห์นสันประกาศว่าตนจะลาออกจากการเป็นผู้นำพรรคอนุรักษนิยม และระบุว่า: "ดังที่เราได้เห็นในเวสต์มินสเตอร์แล้ว ... เมื่อฝูง[ชน]จะเคลื่อนไหว มันก็จะเคลื่อนไหว และเพื่อน ๆ ทั้งหลาย ในทางการเมือง ไม่มีใครเลยที่จำเป็นตลอด (remotely indispensable)" อย่างไรก็ตาม เขาไม่ได้ออกจากรัฐบาลในทันที แต่ระบุว่าเขาจะทำเช่นนั้นก็ต่อเมื่อมีการประกาศผู้นำคนใหม่แล้ว
สโมสรฟุตบอลเรกซัม
สโมสรฟุตบอลเรกซัม (Clwb Pêl-droed Wrecsam, Wrexham Association Football Club) เป็นสโมสรฟุตบอลอาชีพของเวลส์ ตั้งอยู่ที่เมืองเรกซัม ประเทศเวลส์ ทีมเข้าแข่งขันในเนชันนัลลีก ดิวิชัน 5 ของระบบลีกฟุตบอลอังกฤษ ก่อตั้งขึ้นใน ค.ศ. 1864 เป็นสโมสรฟุตบอลที่เก่าแก่ที่สุดในเวลส์และเป็นสโมสรฟุตบอลอาชีพที่เก่าแก่ที่สุดเป็นอันดับสามของโลก
สโมสรเรกซัมเข้าร่วมในการแข่งขันนัดกระชับมิตรและบอลถ้วย และเข้าร่วมฟุตบอลลีกครั้งแรกด้วยการเข้าร่วม The Combination ใน ค.ศ. 1890 สโมสรลงเล่น 13 ฤดูกาลในเดอะคอมบิเนชัน และอีก 2 ฤดูกาลในเวลช์ซีเนียร์ลีก โดยคว้าแชมป์คอมบิเนชันสี่สมัยและแชมป์เวลช์ซีเนียร์ลีก 2 สมัย ใน ค.ศ. 1992 เรกซัมคว่ำแชมป์ดิวิชัน 1 ในฤดูกาลที่แล้วคืออาร์เซนอลในเอฟเอคัพ พวกเขายังเก็บชัยชนะเหนือสโมสรฟุตบอลโปร์ตู 1-0 ใน ค.ศ. 1984 ในศึกยูโรเปียนคัพวินเนอร์สคัพ โดยเรกซัมมีสิทธิ์เข้าร่วมศึกยูโรเปียนคัพวินเนอส์คัพ เนื่องจากการคว้าแชมป์เวลส์คัพ; การแข่งขันในระดับยุโรปครั้งแรกของพวกเขาคือพบกับสโมสรฟุตบอลซือริชใน ค.ศ. 1972 และครั้งสุดท้ายคือการเล่นในโรมาเนียกับเปตรอลุลปลอเยชต์ใน ค.ศ. 1995 เรซคอร์สกราวด์สนามเหย้าของเรกซัม เป็นสนามฟุตบอลที่เก่าแก่ที่สุดในโลกที่ยังคงใช้จัดการแข่งขันระดับนานาชาติ สถิติผู้ชมมากที่สุดเกิดขึ้นใน ค.ศ. 1957 เมื่อสโมสรพบกับแมนเชสเตอร์ยูไนเต็ดต่อหน้าผู้ชม 34,445 คน
1864-1905
สโมสรนี้ก่อตั้งขึ้นในเดือนตุลาคม ค.ศ. 1864 โดยสมาชิกของสโมสรคริกเกตเรกซัมที่ต้องการกิจกรรมกีฬาในช่วงฤดูหนาว สิ่งนี้ทำให้พวกเขาเป็นสโมสรฟุตบอลอาชีพที่เก่าแก่ที่สุดเป็นอันดับห้าและเก่าแก่ที่สุดในเวลส์ เกมแรกอย่างเป็นทางการของพวกเขาเล่นในวันที่ 22 ตุลาคม ค.ศ. 1864 ที่สนามคริกเกตของเทศมณฑลเดอร์บีเชอร์ เจอกับ Prince of Wales Fire Brigade
2020-ปัจจุบัน:เจ้าของใหม่
ในเดือนพฤศจิกายน ค.ศ. 2020 ไรอัน เรย์โนลด์ส นักแสดงชาวแคนาดา และร็อบ แมคเอลเฮนนีย์ นักแสดงชาวอเมริกัน ซื้อสโมสรผ่าน RR McReynolds LLC ข้อตกลงดังกล่าวได้รับการสนับสนุนจากสมาชิก 2,000 คนของ Wrexham Supporters Trust และเสร็จสิ้นในเดือนกุมภาพันธ์ ค.ศ. 2021 พวกเขารวมอยู่ในฟีฟ่า 22 โดยเป็นส่วนหนึ่งของ "Rest of the World" กลายเป็นสโมสรนอกลีกแห่งแรกที่อยู่ในซีรีส์นี้ ในฤดูกาล 2021-2022 เรกซัมจบฤดูกาลด้วยตำแหน่งรองแชมป์ก่อนจะแพ้กริมสบีทาวน์ 4-5 ในรอบเพลย์ออฟรองชนะเลิศหลังต่อเวลาพิเศษ เรกซัมยังเข้าถึงรอบชิงชนะเลิศเอฟเอโทรฟีปี 2022 แต่พวกเขาแพ้บรอมลีย์ 0-1
หลังจากการซื้อกิจการ ซีรีส์สารคดีชื่อ Welcome to Wrexham ได้รับการประกาศว่าดำเนินการผลิตโดย FX ร่วมกับ Boardwalk Pictures ซีรีส์เปิดตัวในวันที่ 24 สิงหาคม ค.ศ. 2022 บน FX และ Hulu ในสหรัฐ ตามด้วยการเปิดตัวทางดิสนีย์+ ในสหราชอาณาจักรและไอร์แลนด์ในวันถัดมา  การซื้อกิจการโดยเรย์โนลด์ส และแมคเอลเฮนนีย์ และการประชาสัมพันธ์ผ่านสารคดี Welcome to Wrexham มีผลกระทบอย่างมากต่อสโมสร ซึ่งนำไปสู่การได้ฐานแฟนบอลใหม่ทั่วโลกซึ่งไม่เคยมีมาก่อนสำหรับทีมในดิวิชัน 5   ชื่อเสียงของสโมสรเริ่มดึงดูดการรายงานข่าวโดยเฉพาะจากสื่อกีฬาระดับโลก ซึ่งปกติแล้วจะไม่รายงานข่าวให้กับทีมนอกพรีเมียร์ลีก สิ่งนี้เป็นแรงบันดาลใจให้กับสโมสรและลีกอื่น ๆ ที่ไม่ค่อยมีคนรู้จัก โดย เดอะการ์เดียน ตั้งข้อสังเกตว่า "ทุกสโมสรต้องการ 'ทำตามเรกซัม' แต่ไม่ใช่ทุกสโมสรจะทำได้"
สโมสรผ่านเข้าสู่รอบที่ 4 ในเอฟเอคัพ ฤดูกาล 2022–23 โดยเป็นสโมสรในเนชันนัลลีกเพียงสโมสรเดียวที่ทำได้ โดยเอาชนะคอเวนทรีซิตี ในรอบที่ 3 แต่ในที่สุดพวกเขาก็ตกรอบด้วยน้ำมือของเชฟฟีลด์ยูไนเต็ด การแข่งขันกับเชฟฟิลด์ยูไนเต็ดคือการแข่งขันฟุตบอลที่มีผู้ติดตามมากที่สุดของอีเอสพีเอ็น ในทุกแพลตฟอร์มดิจิทัล เรกซัมแข่งขันกับนอตส์เคาน์ตีตลอดทั้งฤดูกาลเพื่อชิงตำแหน่งจ่าฝูงของลีก และทั้งคู่สร้างสถิติใหม่สำหรับชัยชนะ ประตู และผลต่างประตูในเนชันนัลลีก ขณะที่นำหน้าอันดับ 3 อยู่ 20+ คะแนนเมื่อจบฤดูกาล ในวันเสาร์ที่ 22 เมษายน ค.ศ. 2023 เรกซัมคว้าแชมป์ลีกสมัยแรกในรอบ 45 ปี และเลื่อนชั้นสู่อีเอฟแอลลีกทู หลังจากห่างหายไป 15 ปี หลังจากเปิดบ้านเอาชนะบอร์แฮม วูด 3-1 สโมสรเก็บคะแนนเป็นประวัติการณ์ถึง 110 คะแนน (113 คะแนนยังคงเป็นไปได้) ในฤดูกาลนี้ โดยเอาชนะนอตส์เคาน์ตีเป็นแชมป์ลีกและเลื่อนชั้นโดยอัตโนมัติ
ในช่วงฤดูร้อน ค.ศ. 2023 สโมสรจะเดินทางไปทัวร์ที่สหรัฐ แข่งขันนัดกระชับมิตรหลายนัดในนอร์ทแคโรไลนาและแคลิฟอร์เนีย
โทโยโตมิ ฮิเดโยชิ
ฮิเดโยชิได้ลุกขึ้นมาจากภูมิหลังครอบครัวชาวนาในฐานะผู้ติดตามรับใช้ของโอดะ โนบูนางะที่มีชื่อเสียงโด่งดัง เพื่อเป็นหนึ่งในผู้ชายที่ทรงอิทธิพลมากที่สุดในญี่ปุ่น ฮิเดโยชิได้สืบทอดอำนาจต่อจากโนบูนางะภายหลังจากเหตุการณ์วัดฮนโนจิในปี ค.ศ. 1582 และสานต่อการทัพของโนบูนางะต่อไปเพื่อรวบรวมแผ่นดินญี่ปุ่นให้เป็นหนึ่งจนนำไปสู่การปิดฉากยุคสมัยเซ็งโงกุ ฮิเดโยชิได้กลายเป็นผู้นำโดยพฤตินัยของญี่ปุ่นและได้รับตำแหน่งอัครมหาเสนาบดีแห่งอาณาจักรอันทรงเกียรติและผู้สำเร็จราชการแทนพระองค์ในปลายปี ค.ศ. 1590 ฮิเดโยชิได้เปิดฉากการบุกครองเกาหลีของญี่ปุ่นในปี ค.ศ. 1592 เพื่อความสำเร็จในขั้นแรก แต่ในท้ายที่สุด หนทางตันทางการทหารได้ทำลายศักดิ์ศรีของเขาก่อนที่เขาจะเสียชีวิตในปี ค.ศ. 1598 ลูกชายคนเล็กของฮิเดโยชิและผู้สืบทอดอำนาจของโทโยโตมิ ฮิเดโยชิได้ถูกปลดโดยโทกูงาวะ อิเอยาซุที่ยุทธการที่เซกิงาฮาระในปี ค.ศ. 1600 ซึ่งจะนำไปสู่การก่อตั้งรัฐบาลโชกุนโทกูงาวะ
การปกครองของฮิเดโยชิได้ครอบคลุมยุคสมัยอาซูจิ–โมโมยามะของญี่ปุ่น โดยบางส่วนถูกตั้งชื่อตามปราสาทของเขาคือ ปราสาทโมโมยามะ ฮิเดโยชิได้ทอดทิ้งมรดกที่ทรงอิทธิพลและยั่งยืนในญี่ปุ่น รวมทั้งปราสาทโอซากะ ระดับชนชั้นทางสังคมโทกูงาวะ ข้อจำกัดในการครอบครองอาวุธของซามูไร และการก่อสร้างและบูรณะวัดหลายแห่งซึ่งบางส่วนยังมองเห็นได้ในเกียวโต
นากาอิ
นากาอิ (中井町 (Nakai-machi)) เป็นเมืองที่ตั้งอยู่ในจังหวัดคานางาวะ ประเทศญี่ปุ่น ณ เดือนมิถุนายน 2012 เมืองนี้มีประชากรประมาณ 9,871 คน ความหนาแน่น 493 คนต่อตารางกิโลเมตร และมีพื้นที่ทั้งหมด 20.02 ตารางกิโลเมตร
ภูมิศาสตร์
นากาอิตั้งอยู่บนเนินเขาทางตะวันตกของจังหวัดคานางาวะ
โทโยโตมิ ฮิเดโยชิ
ปฐมวัย
โทโยโตมิ ฮิเดโยชิ เกิดเมื่อ ค.ศ. 1537 ในแคว้นโอวาริ (尾張 (Owari)) ในบริเวณในเขตนากามูระ เมืองนาโงยะในปัจจุบัน มีชื่อว่า ฮิโยะชิมะรุ (日吉丸 (Hiyoshi-maru)) บิดาชื่อว่า คิโนชิตะ ยะเอะมง (木下弥右衛門 (Kinoshita Yaemon)) เป็นอะชิงะรุ หรือชาวนาทหาร มารดาชื่อว่า นากะ (Naka) มีพี่สาวคนหนึ่งชื่อว่า โตะโมะ (Tomo) ใน ค.ศ. 1543 ยะเอะมงผู้เป็นบิดาได้เสียชีวิตลง มารดาชื่อนางนะกะได้แต่งงานใหม่กับนายชิกุอะมิ (竹阿弥 (Chikuami)) ฮิโยะชิมะรุมีความสัมพันธ์ไม่สู้ดีนักกับบิดาเลี้ยงของตน จึงได้หนีออกจากบ้านไปผจญภัยเสี่ยงโชค โดยใช้ชื่อว่า คิโนชิตะ โทกิชิโร (木下藤吉郎 (Kinoshita Tōkichirō)) ได้เป็นข้ารับใช้ของ มัตสึชิตะ ยุกิสึนะ (松下之綱 (Matsushita Yukitsuna)) ผู้ซึ่งเป็นซะมุไรที่รับใช้อยู่กับตระกูลอิมะงะวะ (今川 (Imagawa)) อีกทอดหนึ่ง ฝ่ายมารดาคือนางนะกะ มีบุตรกับสามีใหม่สองคน คือ นางซะโตะ (Sato) หรือต่อมาคือ นางอะซะฮี (朝日姫 (Asahi-hime)) และโคตาเกะ (Kōtake) หรือต่อมาคือโทโยโตมิ ฮิเดนางะ (豊臣秀長)
สมัยของโอดะ โนบูนางะ
โทกิชิโรเดินทางกลับมายังแคว้นโอวาริบ้านเกิดใน ค.ศ. 1557 และเข้ารับใช้ตระกูลโอดะ ซึ่งในขณะนั้นมีผู้นำคือโอดะ โนบูนางะ โดยมีหน้าที่เป็นผู้ดูแลรองเท้าของโนบูนางะ ในค.ศ. 1561 โทกิชิโรได้แต่งงานกับนางเนเนะ (寧々) บุตรสาวบุญธรรมของอาซาโนะ นางากัตสึ (浅野長勝) การรับใช้ตระกูลโอดะทำให้โทกิชิโรได้รู้จักกับมาเอดะ โทชิอิเอะ (前田利家) อันจะเป็นพันธมิตรคนสำคัญที่สุดของฮิเดโยชิในอนาคต ต่อมาโทกิชิโรจึงได้สร้างผลงานชิ้นแรกใน ค.ศ. 1567 คือการเข้ายึดปราสาทกิฟุบนยอดเขาอินาบะ จังหวัดกิฟุในปัจจุบัน โดยโทกิชิโรเป็นผู้ค้นพบเส้นทางลัดขึ้นสู้ยอดเขา ทำให้ทัพของโอดะ โนบูนางะ สามารถเข้ายึดปราสาทได้ และใน ค.ศ. 1568 ได้ติดตามทัพของโอดะ โนบูนางะ ในการเข้ายึดเมืองเกียวโต ในเวลาต่อมาภายหลัง โทกิจิโรได้เปลี่ยนชื่อและนามสกุลใหม่เป็น ฮาชิบะ ฮิเดโยชิ (羽柴秀吉) โดยชื่อสกุลใหม่นำมาจากขุนพลเอกของโนบูนางะสองคน ได้แก่ นิวะ นางาฮิเด (丹羽長秀) และชิบาตะ คัตสึอิเอะ (柴田勝家) ฮิเดโยชิได้รับฉายาว่า "ลิง" จากโอดะ โนบูนางะ ด้วยหน้าตาของฮิเดโยชิที่คล้ายกับลิง
นากาอิ
ประวัติศาสตร์
ในยุคเอโดะ พื้นที่บริเวณนากาอิในปัจจุบันเป็นส่วนหนึ่งของแคว้นศักดินาโอดาวาระที่อยู่ในแคว้นซางามิ หลังจากการฟื้นฟูเมจิ พื้นที่นี้ได้กลายเป็นส่วนหนึ่งของอำเภออาชิงารากามิในจังหวัดคานางาวะ หมู่บ้านนากาอิก่อตั้งขึ้นเมื่อวันที่ 1 เมษายน 1889 รวมกับหมู่บ้านอิงูจิที่อยู่ข้างเคียงเมื่อวันที่ 1 เมษายน 1908 และได้รับการยกฐานะจากหมู่บ้านเป็นเมืองเมื่อวันที่ 1 ธันวาคม 1958
โทโยโตมิ ฮิเดโยชิ
สมัยของโอดะ โนบูนางะ
ฮิเดโยชิได้เป็นขุนพลทหารครั้งแรกในยุทธการอาเนงาวะ (姉川の戦い) ซึ่งโอดะ โนบูนางะ ได้เอาชนะอาซากูระ โยชิกาเงะ (朝倉義景) และอาซาอิ นะงะมะสะ (浅井長政 (Azai Nagamasa)) ใน ค.ศ. 1570 หลังจากศึกอาเนงาวะแล้ว ฮิเดโยชิจึงได้รับการแต่งตั้งให้เป็นไดเมียว โดยปกครองดินแดนในแคว้นโอมิ (近江 (Ōmi)) อันเป็นดินแดนแต่เดิมของตระกูลอาซาอิ และได้รับใช้โอดะ โนบูนางะ ในศึกสงครามอีกหลายครั้ง
จนกระทั่งใน ค.ศ. 1576 โอดะ โนบูนางะได้มอบหมายให้ฮาชิบะ ฮิเดโยชิ ร่วมกับอาเกจิ มิตสึฮิเดะ (明智光秀) ยกทัพไปทางตะวันตกสู่ภูมิภาคชูโงะกุ ซึ่งตระกูลโมริ นำโดยโมริ เทรูโมโตะ (毛利輝元) กำลังเรืองอำนาจอยู่ทางฝั่งตะวันตก ฮิเดโยชิได้พบกับ คุโรดะ โยชิตากะ ซึ่งต่อมาคือ คุโระดะ คัมเบ (黒田官兵衛 (Kuroda Kanbei)) อันจะเป็นที่ปรึกษาคนสำคัญของฮิเดโยชิในอนาคต ฮิเดโยะค่อยๆ พิชิตดินแดนที่ละแคว้น ใช้เวลาร่วมหกปีจนกระทั่งในค.ศ. 1582 ฮิเดโยะได้เข้าล้อมปราสาททะกะมะสึ (高松 (Takamatsu)) ของตระกูลโมริ ในเวลาเดียวกันนั้นเอง ฮิเดโยชิได้ทราบข่าวว่า โอดะ โนบูนางะ ได้ถูกอาเกจิ มิตสึฮิเดะ ลอบสังหารที่วัดฮนโน (本能寺 (Honnō-ji)) ใกล้กับเมืองเกียวโต
นากาอิ
เศรษฐกิจ
เศรษฐกิจของเมืองนากาอิเป็นเกษตรกรรมเป็นหลัก โดยโดดเด่นในเรื่องฟาร์มโคนม และส้มแมนดาริน เขตอุตสาหกรรมที่ตั้งอยู่ใกล้ทางด่วนโทเมทำให้ดึงดูดอุตสาหกรรมหลายประเภท เช่น ฟูจิ ซีร็อกซ์, เทอรูโม และนิปปอน เอ็กซ์เพรส
โทโยโตมิ ฮิเดโยชิ
การขึ้นสู่อำนาจ
เมื่อทราบข่าวการลอบสังหารโอดะ โนบูนางะแล้ว ฮิเดโยชิจึงรีบเจรจาสงบศึกกับตระกูลโมริ และยกทัพมาจากภูมิภาคชูโงะกุอย่างรวดเร็วมาสู่เมืองเกียวโตโดยใช้เวลาเพียงสองสัปดาห์ เพื่อแก้แค้นให้แก่นายของตน โดยสามารถเอาชนะอาเกจิ มิตสึฮิเดะได้ในยุทธการยามาซากิ (山崎の戦い) มิตสึฮิเดะเสียชีวิตในที่รบ
ในฐานะผู้ที่สามารถแก้แค้นให้แก่โอดะ โนบูนางะได้สำเร็จ ทำให้ฮิเดโยชิได้รับการยกย่องและขึ้นมามีอำนาจในตระกูลโอดะ เมื่อโนบูนางะถูกลอบสังหารไปแล้ว โอดะ โนบูกัตสึ (織田信雄 (Oda Nobukatsu)) บุตรชายคนที่สองของโนบูนางะ และโอดะ โนบูตากะ (織田信孝) บุตรชายคนที่สาม ได้แข่งขันกันเพื่อที่จะเป็นผู้สืบทอดตระกูลโอดะ ฮิเดโยชิจึงจัดการประชุมที่ปราสาทคิโยะสุ (清洲 (Kiyosu)) ในแคว้นโอวาริ เพื่อตกลงหาผู้สืบทอดตระกูลโอดะ ด้วยความเห็นชอบจากขุนพลอาวุโสเช่น นิวะ นางาฮิเดะ ฮิเดโยชิจึงประกาศว่าให้ซัมโปชิ (三法師 (Sanpōshi)) หรือต่อมาคือ โอดะ ฮิเดโนบุ (織田秀信) บุตรชายของโอดะ โนบูตาดะ หลานชายของโนบูนางะซึ่งมีอายุเพียงสองขวบ เป็นผู้สืบทอดตระกูลโอดะต่อมา การตัดสินใจในครั้งนี้ เป็นที่ต่อต้านอย่างมากจากขุนพลคนอื่นๆ ของตระกูลโอดะ โดยเฉพาะชิบาตะ คัตสึอิเอะ ผู้ซึ่งเห็นว่าการที่ฮิเดโยชิให้เด็กสองขวบขึ้นมาปกครองตระกูลโอดะนั้น ก็เพื่อที่จะเป็นหุ่นเชิดแก่ตนในการเข้ายึดอำนาจในตระกูลโอดะ
นากาอิ
การขนส่ง
เมืองนากาอิไม่มีรถไฟให้บริการ และไม่มีทางหลวงแห่งชาติผ่าน แต่มีทางด่วนโทเมผ่านเมือง สามารถเดินทางไปยังนากาอิโดยใช้ทางหลวงจังหวัดหมายเลข 71 หรือ 77
โทโยโตมิ ฮิเดโยชิ
การขึ้นสู่อำนาจ
ขุนพลตระกูลโอดะเริ่มที่จะแบ่งออกเป็นสองฝ่าย คือฝ่ายที่สนับสนุนฮิเดโยชิ และฝ่ายที่ต่อต้านฮิเดโยชิ นำโดยชิบาตะ คัตสึอิเอะ ใน ค.ศ. 1583 ฮิเดโยชิจึงต้องทำสงครามกับชิบาตะ คัตสึอิเอะ โดยนำกำลังเข้าบุกแคว้นเอะจิเซ็ง (越前 (Echizen)) ซึ่งคัตสึอิเอะปกครองอยู่ จังหวัดฟุกุอิในปัจจุบัน และเอาชนะคัตสึอิเอะในยุทธการชิซุงะตะเกะ (賤ヶ岳の戦い (Shizugatake-no-tatakai)) และเข้ายึดปราสาทคิตะโนะโช (北圧城) อันเป็นฐานที่มั่นของคัตสึอิเอะได้สำเร็จ คัตสึอิเอะจึงทำเซ็ปปุกุเสียชีวิตไปพร้อมกับนางอิจิภรรยา (น้องสาวของโอดะ โนบูนางะ) ฮิเดโยชิจึงรับเอาบุตรสาวทั้งสามของนางอิจิมาเป็นบุตรบุญธรรม
เมื่อกำจัดชิบาตะ คัตสึอิเอะ ออกไปได้สำเร็จแล้ว ปรากฏว่าโอดะ โนะบุคัตสึ ได้ร้องขอให้โทกูงาวะ อิเอยาซุ ไดเมียวแห่งแคว้นมิกาวะ ช่วยเหลือให้ตนได้ขึ้นครองตระกูลโอดะ ฮาชิบะ ฮิเดโยชิ และ โทกูงาวะ อิเอยาซุ สองผู้ปกครองญี่ปุ่นในอนาคต จึงต้องทำสงครามกัน ในยุทธการที่โคะมะกิและนะงะกุเตะ (小牧・長久手の戦い (Komaki-Nagakute-no-tatakai)) ในค.ศ. 1584 ปรากฏว่าไม่สามารถเอาชนะกันได้ จนต้องเจรจาสงบศึก โดยฮิเดโยชิได้ส่งน้องสาวต่างมารดาของตน คือนางอะซะฮี ไปเป็นภรรยาเอกของอิเอยาซุ และส่งมารดาของตนคือนางนะกะ ไปเป็นตัวประกันที่แคว้นมิกาวะ
การรวบรวมญี่ปุ่น
ในค.ศ. 1583 ฮิเดโยชิได้สร้างปราสาทโอซากะให้เป็นที่พำนักของตน ให้ยิ่งใหญ่กว่าปราสาทอะซุจิอันเป็นที่พำนักของโอดะ โนบูนางะ
ฮิเดโยชิมีความทะเยอทะยานอยากที่จะเป็นผู้ปกครองญี่ปุ่นทั้งหมด และต้องการตำแหน่งโชกุน ฮิเดโยชิจึงสร้างสัมพันธ์อันดีกับราชสำนักเกียวโต แต่ฮิเดโยชิไม่สามารถรับตำแหน่งโชกุนได้เนื่องจากไม่ได้สืบเชื้อสายมาจากตระกูลมินาโมโตะ ใน ค.ศ. 1585 ฮาชิบะ ฮิเดโยชิ ร่วมกับฮาชิบะ ฮิเดนางะ น้องชาย และไดเมียวจากภูมิภาคชูโงะกุอีกสองคนคือ อุกิตะ ฮิเดอิเอะ (宇喜多秀家 (Ukita Hideie)) และโคบายากาวะ ทากากาเงะ (小早川隆景) เข้ารุกรานเกาะชิโกกุ ซึ่งในขณะนั้นปกครองโดยโจโซะคะเบะ โมะโตะจิกะ (長宗我部 元親 (Chōsokabe Motochika)) โดยที่ตระกูลโจโซะคะเบะก็ได้ยอมจำนนแต่โดยดี
ใน ค.ศ. 1586 ฮาชิบะ ฮิเดโยชิ ได้รับการแต่งตั้งให้เป็น "คัมปะกุ" (関白 (Kampaku)) หรือผู้สำเร็จราชการแทนพระจักรพรรดิ รวมทั้งได้รับพระราชทานนามสกุลใหม่จากพระจักรพรรดิว่า โทโยโตมิ และในปีเดียวกันนั้นเอง คัมปะกุฮิเดโยชิได้สร้างคฤหาสน์จูระกุได (聚楽第 (Jurakudai)) ไว้เป็นที่พำนักของตนในเมืองเกียวโตและเป็นที่รับรององค์พระจักรพรรดิ
การรุกรานคีวชู
ฝ่ายทางเกาะคีวชูนั้น ตระกูลชิมะซุแห่งแคว้นซะสึมะทางตอนใต้ของเกาะคีวชู นำโดย ชิมะซุ โยะชิฮิสะ (島津義久 (Shimazu Yoshihisa)) ได้เข้ารุกรานและมีชัยชนะเหนือตระกูลโอโตะโมะ (大友 (Ōtomo)) ทางตอนเหนือของเกาะคีวชู ใน ค.ศ. 1585 ตระกูลโอโตะโมะจึงได้ขอความช่วยเหลือไปยังฮิเดโยชิ ฮิเดโยชิได้ออกคำสั่งในฐานะคัมปะกุว่า ให้ตระกูลชิมะซุหยุดการขยายอาณาเขต แต่ชิมะซุ โยะชิฮิสะ ไม่เชื่อฟัง ใน ค.ศ. 1586 คัมปะกุฮิเดโยชิจึงนำทัพขนาดมหึมาพร้อมกับฮิเดนางะน้องชายของตน เข้ารุกรานเกาะคีวชู (九州の役 (Kyūshū-no-eki)) เพื่อปราบปรามตระกูลชิมะซุ ผลคือความพ่ายแพ้ของตระกูลชิมะซุ โดยชิมะซุ โยะชิฮิสะยอมโกนศีรษะบวชเป็นพระภิกษุเพื่อแสดงความพ่ายแพ้และรักษาแคว้นซะสึมะไว้
เมื่อคัมปะกุฮิเดโยชิเดินทางมาถึงเกาะคีวชู ก็พบว่าดินแดนแห่งนี้เต็มไปด้วยชาวคริสเตียนและมิชชันนารีชาวโปรตุเกส ที่ได้เข้ามายังญี่ปุ่นตั้งแต่สมัยเซงโงะกุ ใน ค.ศ. 1587 คัมปะกุฮิเดโยชิจึงได้ออกประกาศขับไล่ชาวคริสเตียนและมิชชันนารีออกจากญี่ปุ่น (バテレン追放令 (Bateren-hōrei)) นับว่าเป็นผู้นำญี่ปุ่นคนแรกที่ออกนโยบายกดขี่ชาวคริสเตียน แต่ประกาศในครั้งนี้ยังไม่เป็นที่ใส่ใจมากนัก และใน ค.ศ. 1588 ได้ออกกฎหมายริบอาวุธ (刀狩 (Katanagari)) เพื่อริบอาวุธคือจากชาวนาและอะชิงะรุหรือชาวนานักรบทั้งหลาย เพื่อป้องกันการลุกฮือหรือการเลี่อนชั้นจากชาวนามาเป็นซะมุไร อย่างเช่นตัวฮิเดโยชิเองได้กระทำ และกำหนดว่าชนชั้นซะมุไรเท่านั้นที่มีสิทธิถือครองอาวุธได้ กฎหมายนี้ยังคงมีผลต่อไปในสมัยเอโดะ
สงครามกับตระกูลโฮโจ
เมื่อขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกูงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน อิเอยาซุได้นำทัพเข้าล้อมปราสาทโอดะวะระ (小田原征伐 (Odawara-seibatsu)) และสามารถหักตีเอาปราสาทได้ในที่สุด โฮโจ อุจิมะสะ (北条氏政 (Hōjō Ujimasa)) ผู้นำตระกูลโฮโจ ทำเซ็ปปุกุเสียชีวิตไป คัมปะกุฮิเดโยชิได้ตอบแทนโทกูงาวะ อิเอยาซุ โดยการยึดแคว้นมิกาวะ อันเป็นแคว้นของตระกูลโทกูงาวะแต่เดิมคืนมา แล้วให้ไปปกครองภูมิภาคคันโตอันเป็นดินแดนที่เคยเป็นของตระกูลโฮโจ เพื่อเป็นการขับไล่อิเอยาซุอันเป็นคู่แข่งคนสำคัญของฮิเดโยชิไปอยู่ทางตะวันออกอันห่างไกล อิเอยาซุจึงย้ายฐานที่มั่นไปยังปราสาทเอโดะ (เมืองโตเกียวในปัจจุบัน)
ชัยชนะเหนือตระกูลโฮโจทำให้ตระกูลโทโยโตมิปราศจากผู้ท้าทายอำนาจอีกต่อไป เมื่อดาเตะ มาซามูเนะ ไดเมียวแห่งภูมิภาคโทโฮกุทางตะวันออกเฉียงเหนือสุดของเกาะฮอนชูเข้าสวามิภักดิ์ต่อฮิเดโยชิ จึงเท่ากับว่าการรวบรวมอาณาจักรญี่ปุ่นให้เป็นหนึ่งเดียวตั้งแต่สมัยของโอดะ โนบูนางะนั้น เป็นอันเสร็จสมบูรณ์
การรุกรานเกาหลี
ใน ค.ศ. 1589 นางโยะโดะ โดะโนะ (淀殿 (Yodo-dono)) ภรรยาน้อยคนโปรดของท่านคัมปะกุ (บุตรสาวของอาซาอิ นะงะมะสะ กับนางอิจิ และเป็นหลานสาวของโอดะ โนบูนางะ ซึ่งฮิเดโยชิได้รับเลี้ยงเป็นบุตรบุญธรรมในค.ศ. 1583) ได้ให้กำเนิดบุตรชายแก่ฮิเดโยชิชื่อว่า สึรุมะสึ (鶴松 (Tsurumatsu)) แต่ทว่าสึรุมะสึได้เสียชีวิตลงใน ค.ศ. 1591 ด้วยอายุเพียงสามปี ฝ่ายคัมปะกุฮิเดโยชิอายุมากแล้วและยังไม่มีทายาท จึงได้รับโทโยโตมิ ฮิเดซึงุ (豊臣秀次 (Toyotomi Hidetsugu)) ผู้เป็นหลานชาย (บุตรชายของนางโตะโมะ พี่สาวของฮิเดโยชิ) เป็นบุตรบุญธรรมและแต่งตั้งให้เป็นทายาทสืบทอดตระกูลโทโยโตมิต่อไป รวมทั้งน้องชายคือ โทโยโตมิ ฮิเดนางะ ก็ได้เสียชีวิตลงใน ค.ศ. 1591 เช่นกัน ทำให้ฮิเดโยชิเศร้าโศกเป็นอย่างมาก จึงตัดสินใจสละตำแหน่งคัมปะกุให้แก่ฮิเดซึงุผู้ป็นหลานชาย ส่วนตนเองนั้นดำรงตำแหน่งเป็นไทโค (太閤 (Taikō)) หรือผู้สำเร็จราชการที่สละตำแหน่งแล้ว
เมื่อรวบรวมญี่ปุ่นได้แล้ว ไทโคฮิเดโยชิก็มีความทะเยอทะยานอยากที่จะพิชิตจีนราชวงศ์หมิง จึงได้ส่งทูตไปยังราชสำนักเกาหลีราชวงศ์โชซอนเพื่อขอความช่วยเหลือ แต่ไม่ได้รับความร่วมมือ ไทโคฮิเดโยชิจึงตัดสินใจที่จะเข้ารุกรานเกาหลีเพื่อเป็นทางผ่านในการเข้ารุกรานจีนต่อไป ไทโคจึงได้ระดมขุนพลที่เก่งกล้าสามารถของตนทั้งหมดไปรุกรานเกาหลีใน ค.ศ. 1592 เรียกว่า การรุกรานปีบุงระกุ (文禄の役 (Bunraku-no-eki)) ประกอบด้วย อุกิตะ ฮิเดอิเอะ เป็นแม่ทัพใหญ่ และขุนพลคนอื่นๆ ได้แก่ โคะนิชิ ยุกินะงะ (小西行長 (Konishi Yukinaga)), คะโต คิโยะมะซะ (加藤清正 (Katō Kiyomasa)), คุโระดะ นะงะมะสะ (黒田長政 (Kuroda Nagamasa) บุตรชายของคุโระดะ คัมเบ), ชิมะซุ โยะชิฮิโระ (島津義弘 (Shimazu Yoshihiro) น้องชายของชิมะซุ โยะชิฮิสะ), ฟุกุชิมะ มะซะโนะริ (福島正則 (Fukushima Masanori)), โคบายากาวะ ทากากาเงะ, และโมริ เทรูโมโตะ โดยที่ท่านไทโคคอยบัญชาการอยู่ที่เมืองฟุกุโอกะบนเกาะคีวชู โคะนิชิ ยุกินะงะ ได้นำทัพแรกขึ้นฝั่งที่เมืองปูซาน และสามารถนำทัพเข้ายึดเมืองฮันซอง (โซลในปัจจุบัน) โดยใช้เวลาเพียงสองสัปดาห์เท่านั้น พระเจ้าซอนโจกษัตริย์เกาหลีได้เสด็จหนีไปอยู่เมืองเปียงยาง ทัพญี่ปุ่นจึงติดตามไปเข้าบุกยึดเมืองเปียงยาง จนกษัตริย์เกาหลีต้องเสด็จหนีไปเมืองปักกิ่งเพื่อทูลขอความช่วยเหลือจากจักรพรรดิว่านลี่ จักรพรรดิว่านลี่จึงทรงส่งแม่ทัพจีนชื่อว่า หลี่หรู้ซ้ง (Li Ruzong) นำทัพจีนเข้ามาขับไล่ทัพญี่ปุ่นกลับไป ฝ่ายทัพญี่ปุ่นซึ่งอ่อนกำลังลงและไม่สามารถต้านทานทัพจีนได้ จึงต้องเจรจาสงบศึกในที่สุดใน ค.ศ. 1593
ใน ค.ศ. 1593 นางโยโดได้ให้กำเนิดบุตรชายอีกคนให้แก่ท่านไทโค มีชื่อว่า ฮิโระอิมะรุ (拾丸 (Hiroi-maru)) ทำให้ไทโคฮิเดโยชิเกิดความต้องการที่จะให้บุตรชายของตนเป็นผู้สืบทอดแทนที่ฮิเดสึงุหลานชายที่ได้แต่งตั้งไปแล้ว จึงได้มีคำสั่งให้ปลดคัมปะกุฮิเดสึงุออกจากตำแหน่งทายาทและเนรเทศไปยังเขาโคยะ (高野 (Kōya)) สองปีต่อมาใน ค.ศ. 1595 ฮิเดโยชิจึงมีคำสั่งให้ฮิเดสึงุทำเซ็ปปุกุเสียชีวิตไป และนำตัวภรรยาเอกภรรยาน้อยและบุตรทั้งหมดของฮิเดสึงุร่วมหลายสิบชีวิตมาประหารชีวิตในเมืองเกียวโต
ในขณะที่ไทโคฮิเดโยชิพำนักอยู่บนเกาะคีวชูนั้น ได้สังเกตว่าชาวคริสเตียนและมิชชันนารียังคงดำเนินกิจกรรมของตนต่อไปตามปกติ แม้จะมีประกาศขับไล่ออกไปใน ค.ศ. 1587 แล้วก็ตาม ใน ค.ศ. 1597 ไทโคฮิเดโยชิจึงมีคำสั่งให้นำตัวชาวญี่ปุ่นที่เป็นคริสเตียนและมิชชันนารีชาวโปรตุเกสที่เมืองนะงะซะกิรวมทั้งหมดจำนวนยี่สิบหกคน มาประหารชีวิตด้วยการตรึงกางเขน เรียกว่า เหตุการณ์ยี่สิบหกมรณสักขี (日本二十六聖人 (Nihon Nijūroku Seijin)) นับว่าเป็นการสังหารชาวคริสเตียนครั้งแรกในประวัติศาสตร์ญี่ปุ่น
ไทโคฮิเดโยชิได้ยื่นข้อเสนอต้องการที่จะนำพระธิดาของพระจักรพรรดิจีนมาเป็นภรรยา ทำให้ไม่เป็นที่พอใจของราชสำนักจีน แต่ราชสำนักจีนก็ได้แต่งตั้งให้ไทโคฮิเดโยชิเป็น "กษัตริย์แห่งญี่ปุ่น" (日本国王 (Nihon-koku-ō)) เข้าสู่ระบบบรรณาการของจีน แต่ไทโคฮิเดโยชิไม่ต้องการที่จะส่งบรรณาการให้แก่ราชวงศ์หมิง และเท่ากับเป็นการละเลยองค์พระจักรพรรดิที่เกียวโตด้วย (ซึ่งจีนและเกาหลีไม่ทราบว่ามี) การเจรจาจึงไม่ประสบความสำเร็จและไทโคฮิเดโยชิได้ส่งทัพเข้ารุกรานเกาหลีอีกครั้งใน ค.ศ. 1597 เรียกว่า การรุกรานปีเคโจ (慶長の役 (Keichō-no-eki)) แต่ทว่าทางฝ่ายจีนและเกาหลีนั้นได้เตรียมการรับมือไว้เป็นอย่างดี ทำให้ทัพญี่ปุ่นไม่ประสบความสำเร็จเหมือนการรุกรานปีบุงระกุ อีกทั้งยังพ่ายแพ้ที่ยุทธนาวีโนรยาง (Battle of Noryang) ด้วยการนำของขุนพลลีซุนชิน (Yi Sunsin) ในค.ศ. 1598
สิ้นสุดการปกครอง
ไทโคฮิเดโยชิหลังจากที่ได้จัดงานดอกซะกุระบานที่วัดไดโง (醍醐の花見 (Daigō-no-hanami)) ในเมืองเกียวโตใน ค.ศ. 1598 ได้ล้มป่วยลงในฤดูร้อนปีนั้น ในขณะที่สงครามในเกาหลียังไม่คลี่คลาย ท่านไทโคแม้ว่าจะมีผู้สืบทอดแล้ว คือฮิโระอิมะรุ หรือ โทโยโตมิ ฮิเดโยริ (豊臣秀頼 (Toyotomi Hideyori)) ซึ่งอายุเพียงห้าปี ไทโคฮิเดโยชิเกรงว่าหากว่าตนเสียชีวิตไปโดยที่บุตรชายอายุยังน้อยอาจถูกไดเมียวผู้ทรงอำนาจคนอื่นแย่งชิงอำนาจไป จึงได้ก่อตั้งคณะผู้สำเร็จราชการแทนขึ้น ได้แก่ โงะไทโร (五大老 (Go-Tairō)) หรือผู้อาวุโสทั้งห้า ประกอบด้วยไดเมียวผู้ทรงอำนาจที่สุดในเวลานั้นจำนวนห้าท่าน ได้แก่
และยังมีคณะผู้บริหารที่ทำหน้าที่บริหารงานหลังจากที่ท่านไทโคถึงแก่อสัญกรรม จำนวนห้าคน เรียกว่า โงะบุเกียว (五奉行 (Go-Bugyō)) ประกอบด้วย
ไทโคฮิเดโยชิ ได้ถึงแก่อสัญกรรมลงในฤดูใบไม้ร่วงปี ค.ศ. 1598 ที่ปราสาทฟุชิมิ (伏見 (Fushimi)) หรือปราสาทโมะโมะยะมะ (桃山 (Momoyama)) ในเมืองเกียวโต ด้วยอายุ 61 ปี ได้มีคำสั่งสุดท้ายให้ถอนทัพญี่ปุ่นทั้งหมดกลับคืนมาจากเกาหลี และให้ปิดบังการถึงแก่อสัญกรรมของท่านไทโคไม่ให้เหล่าทหารได้ทราบด้วยเกรงว่าจะเสียกำลังใจ ในปีต่อมาใน ค.ศ. 1599 จึงได้มีการประกาศการถึงแก่อสัญกรรมของไทโคฮิเดโยชิอย่างเป็นทางการ
โทโยโตมิ ฮิเดโยชิ นับเป็นบุคคลที่สำคัญที่สุดคนหนึ่งในประวัติศาสตร์ญี่ปุ่น มีกำเนิดจากชนชั้นชาวนา แต่สามารถก้าวขึ้นมาเป็นซะมุไรที่ยิ่งใหญ่ที่สุดคนหนึ่ง บรรลุภารกิจการรวบรวมประเทศญี่ปุ่นที่แตกออกเป็นแคว้นต่างๆ ในยุคเซงโงะกุได้สำเร็จ สืบสานเจตนารมณ์ของโอดะ โนบูนางะ
แต่ทว่าการปกครองของตระกูลโทโยโตมิหลังจากการอสัญกรรมของฮิเดโยชิแล้วนั้นอยู่ได้เพียงไม่นาน ใน ค.ศ. 1599 มาเอดะ โทชิอิเอะ ไทโรผู้อาวุโสที่สุดได้ถึงแก่อสัญกรรมลง ทำให้โทกูงาวะ อิเอยาซุกลายเป็นไดเมียวผู้ที่มีอำนาจมากที่สุดในญี่ปุ่น แต่ก็ยังเป็นที่ต่อต้านของผู้ที่จงรักภักดีต่อตระกูลโทโยโตมิ อันประกอบด้วยอิชิดะ มิตสึนะริ (石田三成 (Ishida Mitsunari)) คนรับใช้คนสนิทของฮิเดโยชิ และไทโรอีกสามคนที่เหลือ จนกระทั่งนำไปสู่ยุทธการเซะกิงะฮะระ (関ヶ原の戦い (Sekigahara-no-tatakai)) ซึ่งเป็นความพ่ายแพ้ของอิชิดะ มิตสึนะริผู้ซึ่งถูกประหารชีวิตไป ชัยชนะของอิเอยาซุทำให้เขาได้อำนาจเป็นผู้ปกครองญี่ปุ่นโดยแท้จริงอย่างเบ็ดเสร็จ และได้รับการแต่งตั้งเป็นโชกุนใน ค.ศ. 1603 อันเป็นจุดเริ่มต้นของรัฐบาลเอโดะ
ครอบครัว
15361598
เทศบาลตำบลบ้านส้อง
เทศบาลตำบลบ้านส้อง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3, 5–9, 11–18 และครอบคลุมพื้นที่บางส่วนของหมู่ที่ 2, 4, 10 ของตำบลบ้านส้อง (เฉพาะนอกเขตเทศบาลตำบลเวียงสระ) ในอำเภอเวียงสระ จังหวัดสุราษฎร์ธานี มีพื้นที่รับผิดชอบทั้งหมด 128.31 ตารางกิโลเมตรหรือคิดเป็นพื้นที่ประมาณ 80,193.75 ไร่ ใน พ.ศ. 2564 เขตเทศบาลตำบลมีประชากร 17,567 คน
เทศบาลตำบลบ้านส้องเดิมมีฐานะเป็นสภาตำบลบ้านส้องใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลบ้านส้องใน พ.ศ. 2540 และยกฐานะเป็นเทศบาลตำบลบ้านส้องในวันที่ 20 สิงหาคม พ.ศ. 2547
พื้นที่เทศบาลตำบลอยู่บริเวณทิศตะวันออกของอำเภอเวียงสระ อยู่ห่างจากที่ว่าการอำเภอเวียงสระประมาณ 6.9 กิโลเมตร ห่างจากศาลากลางจังหวัดสุราษฎร์ธานีประมาณ 58.8 กิโลเมตร ตามทางหลวงแผ่นดินหมายเลข 4009 สายบางใหญ่–อ่าวลึก และอยู่ห่างจากกรุงเทพมหานครประมาณ 690 กิโลเมตร และ 1 ชั่วโมง 5 นาที ถึงกรุงเทพมหานครผ่านทางท่าอากาศยานนานาชาติสุราษฎร์ธานี
ไชนาคัพ 2019
การแข่งขันฟุตบอลไชนาคัพ 2019 (2019 Gree China Cup International Football Championship, 2019 年格力中国杯国际足球锦标赛) เป็นการแข่งขันฟุตบอลไชนาคัพ ที่จัดขึ้นเป็นครั้งที่ 3 โดยจัดการแข่งขันในประเทศจีน ระหว่างวันที่ 21 - 25 มีนาคม พ.ศ. 2562 โดยครั้งนี้มีทีมชาติไทย เข้าร่วมแข่งขันด้วย
คณะผู้ตัดสิน
รายชื่อผู้ตัดสินด้านล่างนี้จะถูกใช้ในการทำหน้าที่ในไชนาคัพ 2019.
การแข่งขัน
เวลาทั้งหมด เป็นเวลาท้องถิ่นจีน (UTC+8)
นัดชิงชนะเลิศ
การแข่งขันฟุตบอลคู่ระหว่างไทยพบอุรุกวัยในวันที่ 25 มีนาคม พ.ศ. 2562 ที่สนามกวางสี สปอร์ต เซนเตอร์ เมืองหนานหนิง ประเทศจีน เป็นการแข่งขันนัดชิงชนะเลิศในฟุตบอลรายการไชน่าคัพ 2019 โดยทีมชาติไทยสามารถเข้ารอบชิงชนะเลิศด้วยการเฉือนเอาชนะทีมชาติจีนไปได้ 0–1 ส่วนทีมชาติอุรุกวัยเป็นแชมป์เก่า ก็เข้ารอบด้วยการเอาชนะทีมชาติอุซเบกิสถานไปได้ถึง 0–3 และนี่จะเป็นการพบกันครั้งแรกในประวัติศาสตร์ระหว่างทีมชาติไทยกับทีมชาติอุรุกวัยในเกมอุ่นเครื่องอย่างเป็นทางการของทั้งสองทีม โดยการจัดอันดับโลกฟีฟ่าของทั้งสองทีมในเดือนกุมภาพันธ์ ปี 2019 ทำให้ทีมชาติอุรุกวัยรั้งอันดับ 7 ของโลก ส่วนทีมชาติไทยรั้งอันดับ 115 ของโลก และนี่จะเป็นเกมอุ่นเครื่องอย่างเป็นทางการที่ทีมชาติไทย ได้พบกับคู่แข่งที่มีอันดับโลก หรือ ฟีฟ่าแรงกิ้ง ห่างกันมากที่สุดในรอบ 12 ปี ถึง 108 อันดับ
อันดับดาวซัลโว
การแข่งขันทั้งหมดมี 9 ประตูที่ทำได้ใน 4 นัด สำหรับค่าเฉลี่ย 2.25 ประตูต่อนัด
3 ประตู
2 ประตู
1 ประตู
โชยะ ชิบะ
โชยะ ชิบะ (, 29 สิงหาคม 1995 –) เป็นนักพากย์และนักแสดง ชายชาวญี่ปุ่น เกิดที่โตเกียว อยู่ในสังกัดทอยส์แฟ็กตอรี ส่วนสูง 165 ซม.
ริดวัน ฮิรซี โมฮัมเหม็ด
ริดวัน ฮิรซี โมฮัมเหม็ด (Ridwaan Xirsi Maxamed, رضوان حرسي محمد) เป็นนักการเมืองชาวโซมาลี ปัจจุบันดำรงตำแหน่งรองนายกรัฐมนตรีและรัฐมนตรีว่าการกระทรวงศาสนาของโซมาเลีย
เทศบาลเมืองหนองคาย
ประวัติ
เทศบาลเมืองหนองคายจัดตั้งขึ้นเมื่อวันที่ 25 มิถุนายน พ.ศ. 2478 ตามพระราชกฤษฎีกาการจัดตั้งเทศบาลเมืองหนองคาย มีพื้นที่ประมาณ 4.5 ตารางกิโลเมตร ต่อมาคงเหลือประมาณ 3.2 ตารางกิโลเมตร เนื่องจากเขตเทศบาลส่วนหนึ่งติดกับแม่น้ำโขง เมื่อถึงฤดูฝนระดับน้ำขึ้นสูงและเชี่ยวมาก เป็นเหตุให้ริมตลิ่งพังลงน้ำ จึงทำให้พื้นที่ของเทศบาลน้อยลงทุกปี
สำนักงานเทศบาลเมืองหนองคายเดิมตั้งอยู่ถนนมีชัย โดยเช่าห้องแถวชั้นเดียวอยู่ติดกับบ้านพักปลัดจังหวัดทางด้านตะวันออก ตรงข้ามธนาคารกรุงเทพพาณิชยการ จำกัด (ปัจจุบันได้รื้อออกปลูกสร้างใหม่เป็นอาคารพาณิชย์) ต่อมาในปี พ.ศ. 2490 ได้ย้ายสำนักงานมาอยู่ที่ปัจจุบัน เลขที่ 251 ถนนประจักษ์ศิลปาคม ตำบลในเมือง อำเภอเมืองหนองคาย เดิมเป็นอาคารไม้ชั้นเดียวซึ่งเป็นอาคารโรงเรียนช่างไม้ของเทศบาล ในปี พ.ศ. 2499 ได้ก่อสร้างสำนักงานใหม่เป็นอาคารคอนกรีตเสริมเหล็ก 2 ชั้น ทรงไทย ตามแบบแปลนของกรมโยธาธิการ จากเงินกู้ ก.ส.ท. 420,000 บาท
เมื่อปี พ.ศ. 2537 ได้ขอขยายเขตจากเดิม 3.2 ตารางกิโลเมตรเป็น 35.13 ตารางกิโลเมตร ครอบคลุม 7 ตำบล คือ ตำบลในเมือง ตำบลมีชัย บางส่วนของตำบลโพธิ์ชัย บางส่วนของตำบลหาดคำ ตำบลกวนวัน ตำบลเมืองหมี และบางส่วนของตำบลหนองกอมเกาะ ประกอบด้วย 43 ชุมชน
สัญลักษณ์
ดวงตราเทศบาลเมืองหนองคายเป็นดวงตรารูปวงกลมซ้อนกันสองชั้นวงในด้านขวามือมีรูปกอไผ่อยู่ในหนองน้ำด้านซ้ายมือมีรูปพระธาตุ ตรงกลางมีหนองน้ำและดอกบัว ด้านหลังมีภูเขาและก้อนเมฆอยู่ ส่วนวงนอกมีข้อความรอบรูปด้านบนว่า "เทศบาลเมืองหนองคาย" และด้านล่างมีข้อความว่า "จังหวัดหนองคาย"
การคมนาคมขนส่งในเขตเทศบาล
และมีถนนสายหลัก 4 สาย คือ ถนนมีชัย ถนนประจักษ์ศิลปาคม ถนนแก้ววรวุฒิ และถนนพนังชลประทานเป็นถนนเรียบแนวเขตเทศบาลเมืองหนองคาย และมีถนนสายสั้น ๆ ที่เรียบตามแนวฝั่งแม่น้ำโขงตลอดแนวริมฝั่งแม่น้ำโขง มีการปรับปรุงพื้นที่เป็นพื้นที่นันทนาการ ชมทัศนียภาพของแม่น้ำโขงและประเทศสาธารณรัฐประชาธิปไตยประชาชนลาว
จุดผ่านแดนที่ติดต่อกับประเทศลาว
ในเขตเทศบาลเมืองหนองคายมีจุดผ่านแดน 2 จุด คือ
การคมนาคมทางน้ำ
ใช้แม่น้ำโขงสำหรับขนส่งถ่ายสินค้าและคนโดยสารข้ามฟากระหว่างไทย-ลาว มีท่าเรือ 1 จุดคือ ท่าเรือหายโศก
การคมนาคมทางอากาศ
ปัจจุบันจังหวัดหนองคายไม่มีท่าอากาศยาน การเดินทางโดยเครื่องบินจึงต้องไปใช้ท่าอากาศยานนานาชาติอุดรธานีของจังหวัดอุดรธานี ซึ่งอยู่ห่างกับจังหวัดหนองคายประมาณ 54 กิโลเมตร และบริษัทการบินไทย จำกัด (มหาชน)ได้อำนวยความสะดวกให้แก่ผู้โดยสารที่อยู่ในพื้นที่จังหวัดหนองคาย โดยจัดให้มีรถยนต์บริการรับส่งระหว่างจังหวัดหนองคายกับท่าอากาศยานนานาชาติอุดรธานี ตลอดจนมีการให้บริการจำหน่ายตั๋วสำรองที่นั่งในพื้นที่จังหวัดหนองคาย
การปกครอง
เทศบาลเมืองหนองคายมีเนื้อที่ 35.15 ตารางกิโลเมตร มีเขตเทศบาลครอบคลุมพื้นที่ 7 ตำบลของอำเภอเมืองหนองคาย ได้แก่ ตำบลในเมืองและตำบลมีชัยทั้งตำบล รวมทั้งบางส่วนของตำบลโพธิ์ชัย ตำบลกวนวัน ตำบลหาดคำ ตำบลหนองกอมเกาะ และตำบลเมืองหมี
ชุมชนในเขตเทศบาลเมืองหนองคายประกอบด้วย 43 ชุมชน ดังตารางข้างล่าง ซึ่งใน 43 ชุมชนนี้ ชุมชนที่อยู่บริเวณเขตตำบลในเมืองทั้งหมด และตำบลหาดคำบางส่วนที่อยู่ในเขตเทศบาลเมืองหนองคาย
การท่องเที่ยว
การท่องเที่ยวของเมืองหนองคายโดยหลักแล้วมาจากการเป็นจุดแวะพักกลางทางช่วงสั้น ๆ สำหรับผู้ที่ต้องการเดินทางไปและกลับจากประเทศลาว และตามเส้นทางทางหลวงสายสำคัญจะเป็นที่ตั้งของร้านค้า ธนาคาร และร้านทองจำนวนมาก ใจกลางเมืองมีตลาดท่าเสด็จหรือที่นิยมเรียกกันว่า "ตลาดอินโดจีน" เป็นแหล่งรวมสินค้าที่พลุกพล่านและมีขนาดใหญ่ตั้งอยู่ริมแม่น้ำโขง ซึ่งนักท่องเที่ยวยังจะได้รับความสะดวกสบายจากที่พักหลากหลายรูปแบบที่ตั้งอยู่ในตัวเมือง ตั้งแต่ห้องพักราคาประหยัดไปจนถึงโรงแรมระดับนานาชาติอีกด้วย
แหล่งท่องเที่ยวสำคัญในเมืองหนองคาย ได้แก่
นอกจากนี้ หลายปีที่ผ่านมา เทศบาลเมืองหนองคายและสถานที่อื่น ๆ ในจังหวัดหนองคายได้กลายเป็นจุดหมายปลายทางที่มีชื่อเสียงระหว่างเทศกาลวันออกพรรษา (ซึ่งเป็นช่วงเวลาเฉพาะที่ลูกไฟลึกลับหรือ "บั้งไฟพญานาค" จะพุ่งขึ้นจากแม่น้ำโขง) โดยได้รับการสนับสนุนอย่างเต็มที่จากการท่องเที่ยวแห่งประเทศไทยและหน่วยงานต่าง ๆ ของท้องถิ่น
การอุตสาหกรรม
ลักษณะของกิจกรรมอุตสาหกรรมในเขตเทศบาลเมืองหนองคาย จะเป็นอุตสาหกรรมขนาดย่อมในครัวเรือน มีทั้งประเภทเพื่อการบริโภคและการบริการ เช่น ผลิตและจำหน่ายอาหารพื้นเมือง ประเภทหมูยอ แหนม ร้านผลิตภัณฑ์พื้นเมือง อู่ซ่อมรถยนต์/รถจักรยานยนต์ โรงน้ำแข็งและน้ำดื่ม ร้านอาหาร ร้านอุปกรณ์ไฟฟ้า เป็นต้น
การเกษตรกรรม
การเกษตรกรรมภายในเขตเทศบาลเมืองหนองคายมีน้อยมาก ส่วนใหญ่จะมีอยู่นอกเขตเทศบาลฯ โดยมีแม่น้ำโขงเป็นแม่น้ำสายหลักในการประกอบอาชีพ เช่น สวนผัก ไร่ข้าวโพด สวนดอกไม้ยาสูบ ผลไม้ การเลี้ยงสัตว์ และการปลูกข้าว เป็นต้น
การประกอบอาชีพอิสระ
เทศบาลเมืองหนองคายเป็นเมืองชายแดนที่มีศักยภาพในหลายด้าน จึงทำให้สามารถประกอบอาชีพเพื่อสร้างรายได้ให้กับครอบครัวในหลากหลายสาขาอาชีพ
สงครามลวง
สงครามลวง เป็นช่วงต้นของสงครามโลกครั้งที่สอง ตั้งแต่เดือนกันยายน ค.ศ. 1939 หลังจากการประกาศสงครามของอังกฤษและฝรั่งเศสไม่นานหลังจากการรุกรานโปแลนด์ ถึงเดือนพฤษภาคม ค.ศ. 1940 ก่อนยุทธการฝรั่งเศส เป็นช่วงซึ่งปราศจากปฏิบัติการทางทหารครั้งใหญ่ในยุโรปภาคพื้นทวีป อังกฤษและฝรั่งเศสไม่ได้มีปฏิบัติการทางทหาร ทั้ง ๆ ที่ผูกมัดตามเงื่อนไขของพันธมิตรทางการทหารอังกฤษ-โปแลนด์ และพันธมิตรทางการทหารฝรั่งเศส-โปแลนด์ ซึ่งผูกมัดทั้งสองประเทศให้ช่วยเหลือโปแลนด์
ขณะที่กองทัพเยอรมันส่วนใหญ่ยังทำการรบอยู่ในโปแลนด์ เยอรมนีก็ส่งกองทัพไปขัดฝรั่งเศสตามแนวชายแดนด้านตะวันตกซึ่งเรียกว่าแนวซีกฟรีด ส่วนแนวเมกินนอต กองทัพสัมพันธมิตรได้ตั้งเผชิญหน้า แต่ก็มีเพียงการรบประปราย กองทัพอากาศของอังกฤษได้โปรยใบปลิวโฆษณาชวนเชื่อเหนือน่านฟ้าเยอรมนี และกองทัพแคนาดาชุดแรกก็มาเสริมกำลังแก่อังกฤษบนเกาะบริเตน แนวรบด้านตะวันตกนั้นสงบเป็นเวลากว่าเจ็ดเดือน แต่ว่าเยอรมนีก็สามารถครอบครองดินแดนจำนวนมากของยุโรปไปเสียแล้ว กองทัพสัมพันธมิตรรีบเสริมกำลังทันที โดยการซื้ออาวุธจากสหรัฐอเมริกา และวัตถุดิบเพื่อป้อนเข้าสู่โรงงานอุตสาหกรรม สหรัฐอเมริกาได้ให้สิทธิพิเศษแก่อังกฤษและฝรั่งเศสที่จะได้ซื้อสินค้าในราคาถูกลง และต่อมาก็ได้ให้เช่า-ยืม แต่ว่ายังมีบริษัทเอกชนบางแห่งของสหรัฐอเมริกาและอังกฤษยังคงสนับสนุนฝ่ายเยอรมนีอยู่ โดยปราศจากการอนุมัติและการลงโทษ ซึ่งโรงงานบางแห่งในอังกฤษยังคงผลิตเครื่องยนต์ให้แก่เครื่องบินรบเยอรมนี และบริษัทเอกชนในสหรัฐอเมริกาก็ได้ขายวัตถุดิบทางอุตสหากรรมแก่เยอรมนี ฝ่ายเยอรมนีนั้นพยายามที่จะขัดขวางการค้าขายระหว่างมหาสมุทรแอตแลนติกของฝ่ายสัมพันธมิตร และก่อให้เกิดยุทธนาวีมหาสมุทรแอตแลนติก
การรบในแคว้นซาร์แลนด์
ในเดือนกันยายน 1939 ในการเคลื่อนไหวทางการเมือง ทหารฝรั่งเศสได้ล้ำพื้นที่แคว้นซาร์เข้าไปลึก 3 ไมล์ก่อนที่จะถอนตัวออกมา ในการรบดังกล่าว กองทัพฝรั่งเศสมีกำลังพลกว่า 98 กองพล และรถถังกว่า 2,500 คัน แต่ว่าฝ่ายเยอรมนีมีทหารเพียง 43 กองพล และปราศจากการสนับสนุนจากรถถังเลย
สงครามฤดูหนาว
เหตุการณ์สำคัญหนึ่งในสงครามลวงก็คือ สงครามฤดูหนาว เริ่มตั้งแต่สหภาพโซเวียตโจมตีฟินแลนด์เมื่อวันที่ 30 กันยายน 1939 ประชาชนส่วนใหญ่ของอังกฤษและฝรั่งเศสนั้นมีความเห็นเข้าข้างฟินแลนด์ และเรียกร้องให้รัฐบาลทั้งสองร่วมกันช่วยเหลือฟินแลนด์ แต่ว่ากองทัพฟินแลนด์ก็สามารถยันทัพโซเวียตได้ สหภาพโซเวียตนั้นก็ถอนตัวออกจากสันนิบาตชาติ แผนการส่งทหารของอังกฤษและฝรั่งเศสเข้าไปช่วยเหลือฟินแลนด์นั้นได้ถูกคัดค้านอย่างหนัก กองทัพอังกฤษนั้นได้ประชุมก่อนที่จะส่งไปช่วยเหลือฟินแลนด์ ทว่าก็มิได้ส่งไปก่อนที่สงครามฤดูหนาวจะสิ้นสุดลง แต่กลับส่งไปช่วยเหลือนอร์เวย์ในการทัพนอร์เวย์แทน เมื่อวันที่ 20 มีนาคม หลังจากสงครามฤดูหนาวยุติ นายกรัฐมนตรีฝรั่งเศสก็ขอลาออก เนื่องจากประสบความล้มเหลวที่จะส่งความช่วยเหลือไปยังฟินแลนด์
การทัพนอร์เวย์
ได้มีการประชุมของฝ่ายสัมพันธมิตรที่จะส่งกองทัพไปยังสแกนดิเนเวียตอนเหนือ แต่ว่ายังมิได้รับการยินยอมจากประเทศเป็นกลางเหล่านั้น และเหตุการณ์อัทมาร์กในวันที่ 16 กุมภาพันธ์ได้ส่งสัญญาณเตือนแก่กองทัพเรือเยอรมันและประเทศเยอรมนี เนื่องจากต้องการที่จะคุกคามแหล่งโลหะและสินแร่ และสามารถยึดครองพื้นที่แถบชายฝั่งนอร์เวย์ เยอรมนีได้โจมตีเดนมาร์กและนอร์เวย์ในปฏิบัติการเวแซร์รืบุง เริ่มตั้งแต่วันที่ 9 เมษายน ระหว่างวันที่ 12-15 เมษายน กองทัพสัมพันธมิตรได้ขึ้นบกที่นอร์เวย์ แต่ว่าภายในสองสัปดาห์ นอร์เวย์ส่วนใหญ่ก็ตกอยู่ในมือของเยอรมัน กองทัพสัมพันธมิตรที่เหลือได้ถอนตัวออกจากนอร์เวย์
การเปลี่ยนรัฐบาลของอังกฤษ
ความล้มเหลวของการทัพของฝ่ายสัมพันธมิตรในนอร์เวย์ นั้นเป็นผลมาจากแผนการที่เพ้อฝันที่จะช่วยเหลือฟินแลนด์ ได้ก่อให้เกิดการโต้เถียงที่มีชื่อเสียงในสภาสามัญ นายเนวิลล์ เชมเบอร์แลนด์ได้ถูกโจมตีอย่างหนัก ตามตัวเลขแล้วผลจากการลงมติไว้วางใจในคณะรัฐบาลของเขานั้นชนะไปด้วยเสียง 281 ต่อ 200 เสียง แต่ว่าผู้สนับสนุนเขาจำนวนมากได้ลงมติไม่ไว้วางใจเขา ขณะที่อีกส่วนหนึ่งไม่ออกเสียง นายเชมเบอร์แลนด์ผู้อับอายนั้นพบว่าเป็นไปไม่ได้ที่เขาจะนำพาพรรคชาตินิยมของเขาต่อไป ในวันที่ 10 พฤษภาคม เขาก็สละตำแหน่งนายกรัฐมนตรีและหัวหน้าพรรคอนุรักษนิยมของเขา พระเจ้าจอร์จที่ 6 ได้เลือกนายวินสตัน เชอร์ชิลล์ ผู้ซึ่งมีแนวคิดขัดแย้งกับนโยบายเอาใจเยอรมนีของนายเชมเบอร์แลนด์อย่างสิ้นเชิง ขึ้นเป็นผู้สำเร็จราชการแทน นายเชอร์ชิลล์นั้นต่อมาได้ตั้งรัฐบาลผสมอันประกอบด้วยพรรคอนุรักษนิยม พรรคแรงงานและพรรคเสรีนิยม และรัฐมนตรีหลายตำแหน่งที่ไม่ได้ดำรงตำแหน่งทางการเมืองมาก่อน
ในวันเดียวกันนี้เอง กองทัพเยอรมันได้เคลื่อนทัพสู่เบลเยียม เนเธอร์แลนด์ ลักซ์เซมเบิร์ก และฝรั่งเศล เป็นอันว่าสงครามลวงได้สิ้นสุดลงอย่างสมบูรณ์
นิวเคลียสดาราจักรกัมมันต์
นิวเคลียสดาราจักรกัมมันต์ (Active Galactic Nucleus: AGN) เป็นพื้นที่อัดแน่นบริเวณศูนย์กลางของดาราจักร ซึ่งมีสภาพส่องสว่างสูงกว่าค่าสเปกตรัมแม่เหล็กไฟฟ้า‎ปกติ (ทั้งในระดับของคลื่นวิทยุ อินฟราเรด แสงที่มองเห็นได้ อัลตราไวโอเลต รังสีเอกซ์ และรังสีแกมมา) ดาราจักรที่มีนิวเคลียสดาราจักรกัมมันต์จะถูกเรียกว่าเป็น ดาราจักรกัมมันต์ เชื่อว่าการแผ่รังสีจากแกนกลางดาราจักรกัมมันต์เป็นผลจากการพอกพูนมวลของหลุมดำมวลยวดยิ่งซึ่งอยู่ที่บริเวณใจกลางของดาราจักรนั้น ๆ แกนกลางนี้เป็นแหล่งกำเนิดรังสีคลื่นแม่เหล็กไฟฟ้าที่มีสภาพส่องสว่างสูงที่สุดในเอกภพ เหตุนี้มันจึงใช้เป็นจุดสังเกตทำให้สามารถค้นพบวัตถุที่อยู่ไกลมาก ๆ ได้
ใบอนุญาตประกอบวิชาชีพ
ใบอนุญาตประกอบวิชาชีพ เป็นใบอนุญาตให้สามารถประกอบวิชาชีพนั้น ๆ ตามสาขาที่เรียนมา โดยผู้ที่จะได้รับใบอนุญาตประกอบวิชาชีพจะต้องมีคุณสมบัติตามที่องค์กรออกใบอนุญาตประกอบวิชาชีพกำหนดไว้ ผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้
ใบอนุญาตประกอบวิชาชีพในประเทศไทย
ปัจจุบัน มีวิชาชีพที่ต้องมีใบอนุญาตเพื่อประกอบวิชาชีพ ดังนี้
MUN
MUN หรือ Mun อาจหมายถึง
มิยุ โทมิตะ
มิยุ โทมิตะ ( 富田 美憂<rt>とみた みゆ</rt>, 15 พฤศจิกายน 1999 -) เป็นนักพากย์และนักร้องชาวญี่ปุ่น เป็นสมาชิกของวง Kleissis และวง Study เกิดที่จังหวัดไซตามะ สังกัดอะมิวส์
มาร์ก ไรเดน
มาร์ก ไรเดน (Mark Ryden เกิด 20 มกราคม ค.ศ. 1963) เป็นจิตรกรชาวอเมริกัน ส่วนหนึ่งของศิลปะใต้ดิน นิตยสารอินเทอร์วิวแมกาซีนให้ชื่อเขาว่าเป็น "เจ้าพ่อลัทธิเหนือจริง" (the god-father of pop surrealism) อาร์ตเน็ตเรียกเขาและภรรยาชื่อ มาเรียน เพ็ก จิตรกร ว่าเป็นราชาและราชินีลัทธิเหนือจริง และเป็นหนึ่งในคู่รักจิตรกรที่สำคัญที่สุดในลอสแอนเจลิส สุนทรีย์ศาสตร์ของไรเดนพัฒนาจากการผสมผสานจากหลายแหลาง ตั้งแต่แอ็งกร์ ดาวีด และผู้เลื่อมใสในคติคลาสสิกฝรั่งเศสคนอื่น ๆ จนถึงชุดหนังสือลิตเทิลโกลเดนบุกส์ ไรเดนมีแรงบันดาลใจจากวัตถุที่ทำให้ระลึกถึงความลึกลับ เช่น ของเล่นเก่า ๆ หุ่นสรีระ หุ่นสัตว์ โครงกระดูก และของสะสมทางศาสนาเล็ก ๆ น้อย ๆ ตามตลาดขายของมือสอง
ยูฟ่ายูโรปาลีก ฤดูกาล 2016–17
ยูฟ่ายูโรปาลีก ฤดูกาล 2016–17 เป็นฤดูกาลที่ 46 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 8 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2017 จะแข่งขันกันที่ เฟรนด์ส อาเรนา ในเขตซอลนา เมือง สต็อกโฮล์ม, ประเทศสวีเดน.
ทีมที่มีคุณสมบัติเข้าการแข่งขัน
ทีมสโมสรทั้งหมด 189 ทีมจากทั้งหมด 54 ใน 55 สมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2016–17 (ทีมที่จะมาเข้าร่วมมาจาก คอซอวอ, ซึ่งเป็นชาติใหม่ที่เข้ามาเป็นสมาชิกยูฟ่าเมื่อวันที่ 3 พฤษภาคม ค.ศ. 2016 ซึ่งได้รับการรับรองแล้ว) โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้
อันดับสมาคมฟุตบอลของแต่ละประเทศ
สำหรับยูฟ่ายูโรปาลีก ฤดูกาล 2016–17 แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2015 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2010–11 ถึงฤดูกาล 2014–15.
กำหนดการวันแข่งขันและวันจับสลาก
ตารางการแข่งขันมีดังนี้ (การจับสลากทั้งหมดจัดขึ้นที่สำนักงานใหญ่ของยูฟ่าในเมืองนียง ประเทศสวิตเซอร์แลนด์ เว้นแต่จะระบุไว้เป็นอย่างอื่น).
แมตช์ในรอบคัดเลือก, รอบเพลย์ออฟ, และรอบแพ้คัดออก นอกจากนี้ยังอาจจะเล่นในวันอังคารหรือวันพุธแทนที่จะเป็นวันพฤหัสบดีปกติเนื่องจากความขัดแย้งในการจัดสรรเวลาการแข่งขัน
รอบคัดเลือกรอบแรก
การจับสลากสำหรับรอบคัดเลือกรอบแรกและรอบสองจะจัดขึ้นเมื่อวันที่ 20 มิถุนายน พ.ศ. 2559 (ค.ศ. 2016). นัดแรกจะลงเล่นในวันที่ 28 และ 30 มิถุนายน, และนัดที่สองจะลงเล่นในวันที่ 5, 6 และ 7 กรกฎาคม 2559.
รอบเพลย์ออฟ
การจับสลากสำหรับรอบเพลย์ออฟจะจัดขึ้นในวันที่ 5 สิงหาคม พ.ศ. 2559 (ค.ศ. 2016). นัดแรกจะลงเล่นในวันที่ 17 และ 18 สิงหาคม, และนัดที่สองจะลงเล่นในวันที่ 25 สิงหาคม 2559.
รอบแบ่งกลุ่ม
การจับสลากสำหรับรอบแบ่งกลุ่มได้จัดขึ้นเมื่อวันที่ 26 สิงหาคม พ.ศ. 2559 (ค.ศ. 2016), ที่ กริมัลดี ฟอรัม ใน ราชรัฐโมนาโก. 48 ทีมได้ถูกจับสลากอยู่ในสิบสองกลุ่มจากสี่ทีม, ด้วยข้อจำกัดนั้นทีมที่มาจากสมาคมเดียวกันจะไม่สามารถจับสลากมาพบกันในกลุ่มเดียวกันได้. สำหรับการจับสลาก, แต่ละทีมจะเป็นทีมวางอยู่ในสี่โถซึ่งขึ้นอยู่กับ ปี 2016 ค่าสัมประสิทธิ์สโมสรยูฟ่า.
รอบแพ้คัดออก
ในรอบแพ้คัดออก, แต่ละทีมจะได้ลงเล่นแบบพบกันเองสองนัดในรูปแบบเหย้าและเยือน, ยกเว้นนัดชิงชนะเลิศซึ่งมีเพียงนัดเดียว. วิธีการของการจับสลากในแต่ละรอบมีดังต่อไปนี้:
รอบ 32 ทีมสุดท้าย
การจับสลากสำหรับรอบ 32 ทีมสุดท้ายจะมีขึ้นในวันที่ 12 ธันวาคม พ.ศ. 2559 (ค.ศ. 2016). นัดแรกจะลงเล่นในวันที่ 16 กุมภาพันธ์ พ.ศ. 2560 (ค.ศ. 2017), และนัดที่สองจะลงเล่นในวันที่ 23 กุมภาพันธ์ พ.ศ. 2560 (ค.ศ. 2017).
รอบ 16 ทีมสุดท้าย
การจับสลากสำหรับรอบ 16 ทีมสุดท้ายจะมีขึ้นในวันที่ 24 กุมภาพันธ์ พ.ศ. 2560 (ค.ศ. 2017). นัดแรกจะลงเล่นในวันที่ 9 มีนาคม พ.ศ. 2560 (ค.ศ. 2017), และนัดที่สองจะลงเล่นในวันที่ 16 มีนาคม พ.ศ. 2560 (ค.ศ. 2017).
รอบก่อนรองชนะเลิศ
การจับสลากสำหรับรอบก่อนรองชนะเลิศจะมีขึ้นในวันที่ 17 มีนาคม พ.ศ. 2560 (ค.ศ. 2017). นัดแรกจะลงเล่นในวันที่ 13 เมษายน พ.ศ. 2560 (ค.ศ. 2017), และนัดที่สองจะลงเล่นในวันที่ 20 เมษายน พ.ศ. 2560 (ค.ศ. 2017).
รอบรองชนะเลิศ
การจับสลากสำหรับรอบรองชนะเลิศจะมีขึ้นในวันที่ 21 เมษายน พ.ศ. 2560 (ค.ศ. 2017). นัดแรกจะลงเล่นในวันที่ 4 พฤษภาคม พ.ศ. 2560 (ค.ศ. 2017), และนัดที่สองจะลงเล่นในวันที่ 11 พฤษภาคม พ.ศ. 2560 (ค.ศ. 2017).
รอบชิงชนะเลิศ
นัดชิงชนะเลิศจะลงเล่นในวันที่ 24 พฤษภาคม พ.ศ. 2560 (ค.ศ. 2017) ที่สนาม เฟรนด์ส อาเรนา ในเมือง สต็อกโฮล์ม, สวีเดน. ทีมที่เป็น "เจ้าบ้าน" (สำหรับวัตถุประสงค์ในการจัดการ) จะถูกกำหนดโดยการจับสลากที่เพิ่มมากขึ้นโดยจัดขึ้นหลังจากการจับสลากรอบรองชนะเลิศ.
อันดับดาวซัลโว
สถิตินับตั้งแต่รอบคัดเลือกและรอบเพลย์ออฟ.
หมายเหตุ: ผู้เล่นและทีมใน ตัวหนา คือยังอยู่ในการแข่งขัน.
แหล่งที่มา:
ยุยริ
ยุยริ (อังกฤษ: Yuiri) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ข้อมูลส่วนตัว
ชื่อ: ยุยริ ดวงดาวประจำตัว: เท็นเอ (Tenei) บ้านเกิด: อัลมา ไคนัน (Alma Kinan) อายุ: 28 ปี เผ่าพันธุ์: มนุษย์ รูนที่ถือครอง: ไม่ปรากฏ ครอบครัว: ยูมิ, ยุน สถานะ: นักรบ สถานที่อยู่ปัจจุบัน: อัลมา ไคนัน สงครามที่เข้าร่วม: สงครามทูตแห่งเพลิงครั้งที่สอง
ประวัติ
ยุยริเป็นนักรบจากหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยูมิและยุน เธอได้ให้ความช่วยเหลือคริส ไลท์เฟลโลว์ ขณะที่คริสเดินทางมายังหมู่บ้าน และเข้าร่วมกองทัพไฟบริงเกอร์ภายหลังจากยุนเสียชีวิต
ภายหลังสงครามสิ้นสุดลง ยุยริได้ปลดประจำการจากการเป็นนักรบ และใช้ชีวิตอยู่อย่างสงบสุขต่อไป
เหตุจลาจลในเดลี พ.ศ. 2563
เหตุจลาจลในเดลีตะวันออกเฉียงเหนือ (North East Delhi Riots) หรือ '''เหตุจลาจลในเดลี พ.ศ. 2563''' (2020 Delhi Riots) เป็นกลุ่มคลื่นเหตุจลาจลนองเลือด ทำลายทรัพย์สิน และการจลาจลในเดลีตะวันออกเฉียงเหนือ เดลี ประเทศอินเดีย เริ่มต้นในวันที่ 23 กุมภาพันธ์ ก่อเหตุนำโดยม็อบชาวฮินดูเข้าทำร้ายชาวมุสลิม ในจำนวนผู้เสียชีวิตทั้งหมด 53 ราย สองในสามของจำนวนนี้เป็นชาวมุสลิม ที่เสียชีวิตทั้งจากการถูกยิงด้วยอาวุธปืน ถูกฟัน หรือแม้แต่ถูกจับเผาไฟ   นอกจากนี้มีผู้เสียชีวิตประกอบด้วยนายตำรวจหนึ่งนาย เจ้าหน้าที่สืบราชการลับหนึ่งคน ชาวฮินดูกว่าสิบสองคน เหตุจลาจลนี้ถือเป็นเหตุจลาจลระหว่างชาวมุสลิมกับชาวฮินดูที่เลวร้ายและมีผู้เสียชีวิตมากที่สุดนับตั้งแต่ทศวรรษ 1950s มากกว่าหนึ่งสัปดาห์หลังเหตุการณ์สงบลง ศพหลายร้อยศพที่เน่าเปื่อยถูกพบในที่น้ำทิ้งเปิด ปัญหาหลักเกิดจากการขาดแคลนเจ้าหน้าที่การแพทย์ ในกลางเดือนมีนาคม ยังมีรายงานชาวมุสลิมอีกจำนวนมากที่ยังคงสูญหายจากเหตุการณ์นี้